**Obrazloženje uz Izvještaj o izvršenju**

**Financijskog plana za 2023. godinu sa 31.12.2023.**

**Proračunski korisnik : OŠ“VLADIMIR NAZOR“ TRENKOVO**

Osnovna škola „ Vladimir Nazor“ Trenkovo, javna je ustanova, koja obavlja djelatnost odgoja i osnovnog obrazovanja na temelju Zakona o ustanovama i Zakona o odgoju i obrazovanju u osnovnoj i srednjoj školi. Sjedište škole je u Trenkovu. Škola ima svoju Područnu školu, koja se nalazi u Mihaljevcima. Nastava se ustrojava po razredima, a izvodi u razrednim odjelima. Razredni odjeli ustrojavaju se sukladno Zakonu i Pedagoškom standardu. Tako u OŠ „Vladimir Nazor“ Trenkovo ima ukupno 12 razrednih odjela, od toga broja 7 razrednih odjela razredne nastave i 5 razrednih odjela predmetne nastave.

Škola je od rujna 2023. uključena u eksperimentalni program *„Osnovna škola kao cjelodnevna škola - Uravnotežen, pravedan, učinkovit i održiv sustav odgoja i obrazovanja.“*

U školi ima ukupno 116 učenika. Nastavu pohađa i 10 učenika/ca po redovitom programu uz prilagodbu sadržaja i individualizirane postupke (od čega 5 učenika s pomoćnikom u nastavi) te 1 učenika/ce po redovitom programu uz individualizirane postupke.

|  |  |  |  |
| --- | --- | --- | --- |
|  | **Izvršenje 31.12.2022.** | **Tekući plan 2023.** | **Izvršenje 31.12.2023.** |
| PROGRAM 1019-**ZAKONSKI STANDARD** U OSNOVNOM ŠKOLSTVU | 54.945,59 | 99.218,32 | 98.641,72 |
| PROGRAM 1020-JAVNE POTREBE U OSNOVNOM ŠKOLLSTVU- **IZNAD STANDARDA** | 633.580,66 | 855.242,44 | 826.934,95 |

**NAZIV PROGRAMA: ZAKONSKI STANDARD U OSNOVNOM ŠKOLSTVU**

**CILJ :** *Poticanje učenika na istraživačku nastavu, izražavanje kreativnosti, talenata i sposobnosti kroz slobodne aktivnosti, školske projekte, priredbe i manifestacije u školi.*

|  |  |  |  |
| --- | --- | --- | --- |
| **PROGRAM 1019-ZAKONSKI STANDARD U OSNOVNOM ŠKOLSTVU** | **Izvršenje 31.12.2022.** | **Tekući plan 2023.** | **Izvršenje 31.12.2023.** |
| Potprogram A101902-ODGOJNOOBRAZOVNI I ADMINISTRATIVNI RASHODI | 45.449,27 | 48.400,00 | 46.375,59 |
| Potprogram K101903 OPREMANJE I IZGRADNJA – OŠ | - | 4.280,32 | 4.272,76 |
| Potprogram A101904 INVESTICIJSKO ODRŽAVANJE –OŠ | 9.496,32 | 46.538,00 | 47.993,37 |

Rashodi za program unutar zakonskog standarda u osnovnom školstvu odnose se na materijalne rashode iz decentraliziranih izvora potrebnih za redovno obavljanje djelatnosti, a oni su za 103,81 % veći u odnosu na 2022.godinu prvenstveno zbog većih izdataka za izvršene usluge

* 2 -

tekućeg i investicijskog održavanja građevinskih objekata (ličenje, lakiranje parketa, elektroinstalacijski radovi u učionicama, hodnicima i blagovaonici ) a sve u skladu s Odlukom Županije; većih izdataka za usavršavanje zaposlenika ,te opremanjem (kapitalna ulaganja –hladnjak i sudoper za kuhinju – radi provođenja programa prehrane za sve učenike) kao i izradom tehničke dokumentacije za energetsku obnovu Područne škole u Mihaljevcima.

**POKAZATELJI USPJEŠNOSTI:**

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Tekući plan 2023.** | **Izvršenje 31.12.2023.** |
| Povećanje broja školskih projekata/priredbi/manifestacija | Učenike se potiče na izražavanje kreativnosti, talenata i sposobnosti | **broj** | **5** | **6** | **9** |

**NAZIV PROGRAMA: JAVNE POTREBE U OSNOVNOM ŠKOLSTVU – IZNAD STANDARDA**

*Poticanje učenika na uključivanje i sudjelovanje učenika na raznim natjecanjima i sportskim aktivnostima, uključivanje u aktivnosti i razne projekte radi proširivanja obrazovnih sadržaja te poticanja individualnih sklonosti osiguranje školske prehrane kako za učenike kojima prehranu sufinanciraju roditelji tako i za učenike slabijeg imovnog statusa koji su uključeni u projekt Obrok za V koji se organizira preko Županije iz sredstava Europske unije, pružiti potporu uključivanju učenika s teškoćama putem pomoćnika u nastavi koji su osigurani preko projekta „Obrazujmo se zajedno“ kako bi se osigurali uvjeti za poboljšanje njihovih obrazovnih postignuća, uspješniju socijalizaciju i emocionalno funkcioniranje; omogućiti učenicima razvoj sklonosti, interesa i sposobnosti te stjecanje, produbljivanje i primjenu bioloških, tehničkih, gospodarskih, društvenih i srodnih znanja iz područja važnih za cjelokupan proizvodni proces od njegova planiranja do tržišnog i drugog vrednovanja rezultata rada preko Učeničke zadruge i sl.*

* *3 -*

|  |  |  |  |
| --- | --- | --- | --- |
| **PROGRAM 1020-JAVNE POTREBE U OSNOVNOM ŠKOLSTVU - IZNAD STANDARDA** | **Izvršenje 31.12.2022.** | **Tekući plan 2023.** | **Izvršenje 31.12.2023.** |
| Potprogram **A 102001** OSNOVNA AKTIVNOST U OSNOVNOM ŠKOLSTVU IZNAD STANDARDA | 604.611,07 | 733.278,17 | 735.291,86 |
| Potprogram **T102002**-ŠKOLSKA SHEMA | 1.722,92 | 1.195,00 | 907,21 |
| Potprogram **T102005**-OBRAZUJMO SE ZAJEDNO V | 9.295,11 | 0 | 0 |
| Potprogram **T102006 PROJEKT ERASMUS** | 1.932,38 | 3.300,00 | 4.368,85 |
| Potprogram **T102007** EU I OSTALI PROJEKTI | 2.913,20 | 3.095,27 | 2.468,17 |
| Potprogram **T102008** OBROK ZA 5-FAZA VI | 5.656,64 | 0 | 0 |
| Potprogram **T102010** OBROK ZA 5 – FAZA VII | 2.673,68 | 4.730,00 | 4.732,17 |
| Potprogram **T102011** OBRAZUJMO SE ZAJEDNO VI | 4.775,66 | 7.526,00 | 7.514,32 |
| Potprogram **A102015 PREHRANA UČENIKA** | 0 | 29.100,00 | 29.618,65 |
| Potprogram **T102016** OŠ KAO CJELODNEVNA ŠKOLA | 0 | 52.938,00 | 27.431,35 |
| Potprogram **T10213** OBRAZUJMO SE ZAJEDNO VII | 0 | 20.080,00 | 14.602,37 |

Javne potrebe u osnovnom školstvu iznad standarda u najvećem se dijelu odnose na plaće zaposlenika koje su financirane iz državnog proračuna kao i nabavu udžbenika i radnih materijala dijelom iz državnog proračuna, a dijelom od sredstava dobivenih od Općine a od rujna ove godine i svih izdataka za provedbu programa Osnovna škola kao cjelodnevna škola financiranih od strane Ministarstva znanosti i obrazovanja.

Ostalo se odnosi na programe financirane preko osnivača ili sredstvima EU projekata (Obrok za 5, Obrazujmo se zajedno i Školska shema voća i mlijeka) te ostalih projekata na koja se Škola samostalno prijavila i rada Učeničke zadruge.

Kod sredstava dobivenih iz državnog proračuna vidljivo je povećanje rashoda za 21,61 % u odnosu na prethodnu godinu zbog uključivanja u cjelodnevnu nastavu i s tim povezano većim broja djelatnika kao i dodataka na plaću za izvođenje A2 i B1 programa.

Ovdje je vidljivo da su neki projekti, ovisno o fazi, planirani i realizirani 2022.godine a u ovoj godini se ne pojavljuju, odnosno pojavljuju se u drugoj fazi. Projekt Školska shema voća i mlijeka realizirana je sa 75,92% zbog kasne objave natječaja i podjelom voća i mlijeka tek od studenog 2023. godine. Projekt Erasmus realiziran je sa 32% većim iznosom od planiranog jer je po konačnoj situaciji priznato više troškova a za što su i doznačena sredstva. Kod EU i ostalih projekata završen je projekt Tiffany i Robotika, a nešto su manji izdaci bili za materijal i rad Učeničke zadruge. Dio programa Osnovna škola kao cjelodnevna škola realiziran je sa 51,82% iz razloga planiranja nabave namješta za provođenje cjelodnevne nastave ali je taj dio prolongiran za drugo polugodište odnosno financijski gledano na period siječanj-lipanj 2024.

* 4 -

Strukturu financijskog rezultata 31.12.2023. od viška prihoda raspoloživih u narednom periodu od 22.871,65 € čine:

- manjak sredstava za obveze prema dobavljačima za materijalne rashode kao i plaće pomoćnika u nastavi za prosinac 2023. u iznosu 14.986,75 €, koji dospijevaju u siječnju 2024.. a prihod se ostvaruje u trenutku plaćanja;

--višak sredstava dobivenih za posebne namjene tijekom 2023. ili ranijih godina a po izvorima sastoji se od: sredstava dobivenih za provođenje B1 programa – 26.825,56 €, sredstava za operativne troškove CDŠ – 9.665,80 €, sredstava Školske zadruge – 401,84 €, doznake ministarstva za psihodijagnostiku 1.578,88 €; donacije CK 110,75; Općine Velika – 132,49; sufinanciranja kuhinje – 361,94 (ukupno 39.077,26 €)

- te manjka doznake za prehranu MPŠ (a plaćenih računa) 1.218,86 €.

**POKAZATELJI USPJEŠNOSTI:**

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Tekući plan 2023.** | **Izvršenje 31.12.2023.** |
| Broj učenika korisnika školske kuhinje | Zadržati broj učenika | **korisnik** | **88** | **89** | **116** |
| Broj učenika uključenih u Školsku zadrugu |  | **broj** | **11** | **13** | **14** |
| Povećanje broja  osvojenih mjesta  (prva tri) na  županijskim i  državnim natjecanjima |  | **broj** | **2** | **3** | **6** |
| Sportska natjecanja, stolni tenis, atletika, skok u dalj, mali nogomet, odbojka |  | **broj** | **5** | **6** | **0** |

Na kraju možemo konstatirati da je sva realizacija tekuće godine a koja se odnosi na financiranje programa unutar zakonskih standarda u osnovnom školstvu u skladu sa usvojenim financijskim planom za 2023.godinu.

**POSEBNI IZVJEŠTAJI**

***Izvještaj o zaduživanju na domaćem i stranom tržištu novca i kapitala***

OŠ „VLADIMIR NAZOR“ Trenkovo u razdoblju 01.01.2023. – 31.12.2023. se nije zaduživala na domaćem i stranom tržištu novca i kapitala.

* 5 -

***Izvještaj o korištenju sredstava fondova Europske unije***

OŠ „VLADIMIR NAZOR“ Trenkovo u razdoblju 01.01.2023. – 31.12.2023. nije koristila sredstva fondova Europske unije.

***Izvještaj o danim zajmovima i potraživanjima po danim zajmovima***

OŠ „VLADIMIR NAZOR“ Trenkovo u razdoblju 01.01.2023. – 31.12.2023. nije davala zajmove, te nema potraživanja po danim zajmovima.

***Izvještaj o stanju potraživanja i dospjelih obveza te o stanju*** ***potencijalnih obveza po osnovi sudskih sporova***

OŠ „VLADIMIR NAZOR“ Trenkovo u razdoblju 01.01.2023. – 31.12.2023. nije imala potraživanja i dospjelih obveza a niti potencijalnih obveza po osnovi sudskih sporova.

***Izvještaj o danim jamstvima i plaćanjima po protestiranim jamstvima***

OŠ „VLADIMIR NAZOR“ Trenkovo u razdoblju 01.01.2023. – 31.12.2023. nije davala jamstva niti je imala plaćanja po protestiranim jamstvima.

*ZA RAČUNOVODSTVO: RAVNATELJICA:*

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Neda Čavec Danijela Krizmanić, dipl.uč.